Aita omasid: Hanila vallas asuv Polli talu kogub raha põranda remondiks - Läänlane.ee
Polli talu.
Läänemaal Hanila vallas Rame külas asuv Polli talu kogub Hooandjas raha talu põranda remontimiseks ja astub pikkade sammudega eesmärgi poole. Soovitud 7330 eurost on praeguseks kogutud 5360 eurot. Annetada saab veel 13 päeva.
Projekti toetatakse ainult juhul, kui see kogub terve eesmärgiks seatud summa.
Millega Polli talus tegeletakse?
Polli Talu Loomingulise Keskuse asutaja ja perenaine Marika Blossfeldt tutvustab talu nii:
Polli talu on imeline koht ja fenomen, mida on raske sõnadesse panna. Seda tuleb kogeda. Parim metafoor, mida oskan välja pakkuda, võiks olla – puisniit. Esimest korda puutusin sedasorti maastikuga kokku Läänemaal. Olen aru saanud, et puisniit on inimese ja looduse vaheline koostöö. Nagu nimigi ütleb, kasvavad nendel niitudel üksikud puude ja põõsaste rühmad.
Puisniit vajab pidevat hoolt, et vältida võsastumist. Kujuta endale ette pargitaolist ümbrust, rohelist aasa siin-seal kasvavate lopsakate puude ja põõsastega. Selline keskkond võimaldab üksteise kõrval kasvada tohutul hulgal erinevatel taimeliikidel, ilma et ükski neist kipuks võimu haarama. Seal on nii valgust kui varju, piisavalt niiskust, tuult ja toitaineid. Selline maastik on väga harmooniline, mis kandub üle ka vaatajale.
Täna, 20 aastat peale restaureerimisööde alguse vajab Polli talu esimest tõsisemat remonditööd – tegevuse jätkamiseks tuleb uuendada söögisaali puitpõrandat.
Ole pai ja anna hoogu – Polli põranda remondile!
Sind külla oodates, soojade tervitustega,
Toetada saab siin.
Hooandja, Polli talu
Aita omasid: Hanila vallas asuv Polli talu kogub raha põranda remondiks added by Ivar Soopan on 15. apr. 2016